બસ ત્યારે એના હાથમાં સફેદ અને લાલ ગુલાબનું એક બકેટ હોતું. હું મારા સપનાના સોદાગરને મારા સામે જોઈ રહી હતી, મેં એની સુંદરતા જે વોટરફોલ પાસે ભેડા ઘાટ પર જોઈ હતી એનાથી પણ એ સુંદર લાગી રહ્યો હતો. એના હાથમાં એજ નક્ષત્ર કંડારેલ વીંટી હતી. મને હતું કે હમણાં હું એને યુનિક વેમાં પ્રપોસ કરીસ અને સ્વપ્નની જેમ એ મને પૂરી કોલેજ વચ્ચે ચુંબનના વરસાદમાં નવડાવી દેશે. હું પણ એને એટલા જ ચુંબન આપીશ એટલો જ પ્રેમ આપીશ જેટલો હું એને સ્વપ્નમાં આપતી, હું કદાચ દિવસે સપના દેખવા લાગી હતી કેમકે હું જાણતી હતી કે એ બધું કોલેજમાં બધાની વચ્ચે શક્ય ન હતું,… કાસ એ મારા સપનાની જેમ ભેડા ઘાટ પર હોત! એ જગ્યા એકાંત છે અમે ત્યાં હોત તો વાત અલગ હતી. હું છેક્થી જ ડે ડ્રીમર હતી અને એમાય કપિલને જોયા બાદ તો લ્યુંસીડ ડ્રીમર થઇ ગઈ હતી એમ કહી શકાય.